LAKESIDE FIRE PROTECTION DISTRICT (Ang Panukalang ito ay makikita sa balota sa sumusunod na porma.) PANUKALA Y Dapat bang pagtibayin ang panukala ng Lakeside Fire Protection District, na magpapawalang-bisa sa mga kasalukuyang taunang singil na $10.00, na papalitan ito ng $25.00 na espesyal na buwis kada yunit ng benepisyo, na lilikom ng humigit-kumulang $2,480,000 taun-taon, na na-adjust sa 2% taun-taon para sa inflation hanggang sa mapawalang-bisa ng mga botante, na gagamitin para sa mga serbisyo ng pagprotekta sa sunog at mga gastos sa kapital, ng: Hindi pinabuting lupa - 2 yunit/acre; Parcel ng farm - 4 na yunit; Tirahang pang-isahang pamilya - 4 yunit; Tirahang pangmaramihang pamilya/Mobile home - 3 yunit; Komersyal na negosyo - 10 yunit; Industriyal na negosyo - 20 yunit? Ang pagpapasa ng panukalang ito ay nagre-require ng apirmatibong boto ng two-thirds ng mga kwalipikadong bumoboto sa usapin. WALANG-PINAPANIGANG PAGSUSURI NG COUNTY COUNSEL LAKESIDE FIRE PROTECTION DISTRICT ESPESYAL NA ELEKSYON SA BUWIS Ang panukalang ito ay inilagay sa balota ng governing board ng Lakeside Fire Protection District ("Distrito"). Kung maaaprubahan ng two-thirds ng mga kwalipikadong elektor na boboto sa panukala, ang panukalang ito ay ipapawalang-bisa ang kasalukuyang espesyal na buwis at papalitan ito ng isang bagong espesyal na buwis sa lahat ng nabubuwisang real property sa loob ng Distrito na ipapataw taun-taon. Hinihiling ng panukalang ito sa mga botante na ipawalang-bisa ang kasalukuyang espesyal na buwis sa halagang $10 para sa bawat yunit ng benepisyo at palitan ang buwis ng isang bagong espesyal na buwis na ipapataw taun-taon sa lahat ng nabubuwisang real property kung saan ang bawat yunit ng benepisyo ay katumbas ng $25 gaya ng nakadetalye sa ibaba. Uri ng Nabubuwisang Parcel Bilang ng mga Yunit ng Benepisyo Yunit ng Pagsukat Kabuuang Halaga ng Buwis kada Yunit ng Pagsukat Unimproved Parcel 2 unit ng benepisyo Kada acre $50 kada acre Farm Parcel 4 unit ng benepisyo Kada parcel $100 kada parcel Single-family Parcel 4 unit ng benepisyo Kada parcel $100 kada parcel Multi-family Parcel (kabilang ang mga mobile home) 3 unit ng benepisyo Kada yunit ng tirahan $75 kada yunit ng tirahan Pangkomersyong Parcel 10 unit ng benepisyo Kada negosyo $250 kada negosyo Industriyal na Parcel 20 unit ng benepisyo Kada negosyo $500 kada negosyo Pagkatapos ng unang taon ng pagpataw ng espesyal na buwis at kada Ika-1 ng Hulyo pagkatapos, ang mga antas ng espesyal na buwis ay ia-adjust ng Distrito alinsunod sa isang inflationary formula na ibinigay sa Ordinansa sa Balota. Ang mga nalikom sa lahat ng kita sa espesyal na buwis na kinolekta ay maaari lamang gamitin para sa layunin ng pagpopondo sa mga gastos sa pagpapatakbo at kapital sa pagbibigay ng proteksyon sa sunog, pagliligtas, pang-emerhensyang medikal, pagtugon sa emerhensya sa mapanganib na materyal, ambulansya, at iba pang mga serbisyong may kaugnayan sa pagprotekta sa mga buhay at ari-arian, at mga gastos sa PR-19K0-Y-1-FIL SD General 2020-382
WALANG-PINAPANIGANG PAGSUSURI NG COUNTY COUNSEL (IPINAGPATULOY) pamamahala ng espesyal na buwis, kabilang ang, ngunit hindi limitado sa, mga gastos sa eleksyon, at mga gastos sa koleksyon. Ang sinumang may-ari ng ari-arian na nasa edad na 65 taon o mas matanda pa ay maaaring maging kuwalipikado para sa isang exemption mula sa espesyal na buwis kung ang may-ari ng ari-arian na iyon: (1) ay 65 taong gulang o mas matanda pa sa Ika-30 ng Hunyo ng piskal na taon agad bago ang piskal na taon kung saan iaangkop ang buwis, (2) ay umookupa ng parcel bilang pangunahing tirahan, at (3) ay magsusumite ng aplikasyon sa oras sa Distrito. Kung maaaprubahan ang panukala, gumawa ang Distrito ng espesyal na buwis na sumasailalim sa isang taunang report ng pag-oodit na ihahanda ng isang independiyenteng auditor. Isasaad sa report ang (1) halaga ng mga nalikom sa espesyal na buwis na kinolekta at ginastos sa bawat taon; at (2) status ng anumang mga proyekto o paglalarawan sa anumang mga programang pinopondohan mula sa espesyal na buwis. Ang botong "OO"ay isang botong panig sa pagtatatag ng isang espesyal na buwis para sa mga layunin ng pagpopondo para sa proteksyon sa at pagpigil ng sunog at mga serbisyong pang-emerhensyang isinasagawa ng Distrito. Ang botong "HINDI" ay isang botong laban sa pagtatatag ng isang espesyal na buwis para sa mga layunin ng pagpopondo para sa proteksyon sa at pagpigil ng sunog at mga serbisyong pang-emerhensyang isinasagawa ng Distrito. Ang pahayag sa itaas ay isang walang-pinapanigang pagsusuri sa Panukala Y. Kung kayo ay nagnanais ng kopya ng panukala, mangyaring tumawag sa Opisina ng Tagapagrehistro ng mga Botante sa (858-505-7260) at isang kopya ang ipapadala sa pamamagitan ng koreo o email nang walang bayad para sa inyo. PR-19K0-Y-2-FIL SD General 2020-383
ARGUMENTONG PANIG SA PANUKALA Y Kada taon, ang Lakeside Fire Protection District ay tumutugon sa halos 10,000 tawag na pang-emerhensya para sa mga sunog, aksidente sa trapiko at medikal na tulong. Nagsasagawa rin ang Distrito ng mga defensible space na inspeksyon upang ihanda at protektahan ang pribadong ari-arian mula sa mga wildland na sunog. Ang Distrito ay pangunahing pinopondohan sa pamamagitan ng mga buwis sa ari-arian at isang singil sa benepisyo, na hindi pa ina-adjust simula pa noong 1980. Sa kabila ng deka-dekada ng responsableng piskal na pamamahala, hindi na kayang tustusan ng mga kita ang mga gastusin. Patuloy ang mga gastos ng Distrito para sa mahahalagang bagay gaya ng pagbili at pagpapanatili ng kagamitang nakakapagligtas ng buhay, paglalagay ng staff sa apat na fire station, pagsasanay sa mga bumbero at paramediko, at pagbibigay ng edukasyon sa publiko tungkol sa kaligtasan sa sunog. Ang badyet ng Distrito sa pagpapatakbo ay nabawasan ng 9% ngayong taon, ngunit hindi iyon naging sapat. Mahigit $450,000 sa mga reserba ang kailangan upang mabalanse ang badyet. Nalaman sa independiyenteng pinansyal na pagsusuri na ang mga kasalukuyang kita ay hindi sapat upang protektahan ang buhay at ari-arian gaya ng iniaatas sa ilalim ng California Health and Safety Code. Kung walang sapat na badyet, mapipilitan ang Distrito na magpataw ng labis na pagbawas sa mga pagpapatakbo at serbisyo. Maaaring maging kabilang sa epekto ng mga pagbawas na ito ang: Nabawasang kahandaan sa wildfire Mas matagal na oras ng pagresponde Deferred maintenance and reduced equipment reliability Mas kaunting bumbero at paramediko Lalong pagdepende sa ibang mga departamento upang tumulong sa malalaking insidente Ang pag-apruba sa adjustment sa singil sa benepisyo ay pipigil sa mga pagbawas sa serbisyo na makakaapekto sa inyong kaligtasan, inyong pamilya at sa 65,500 mamamayang dumedepende sa Lakeside Fire Protection District. Agad na patatatagin ng mungkahing ito ang pinansya ng Distrito at ang mga katamtamang adjustment sa inflation ay mauuwi sa mga balanseng badyet sa hinaharap. Mangyaring isaalang-alang ang dose-dosenang taong tinutulungan ng Lakeside Fire Protection District kada araw. Hinihikayat namin kayong bumoto ng OO sa adjustment sa singil sa benepisyo upang masiguro ang pampublikong kaligtasan ngayon at sa mga taong darating. JAMES BINGHAM Lakeside Fire Board - Presidente GEORGE TOCKSTEIN Pribadong Mamamayan ERIC STAMM Lakeside Firefighters Assoc. PR-19K0-Y-3-FIL SD General 2020-384
SAGOT SA ARGUMENTONG PANIG SA PANUKALA Y Ang sagot na ito ay ibinibigay para sa mga residente ng Lakeside Fire Protection District na mag-isip nang mabuti bago buwisan ang kanilang mga sarili ng halos KARAGDAGANG $2.5 MILYON KADA TAON - na tataas ng 2% kada taon - NA WALANG PETSA NG KATAPUSAN. Bumoto ng Hindi sa Panukala Y! Ang pagprotekta mula sa sunog ay isang kapuri-puring mithiin ngunit ginagastos ba sa tamang paraan ang kasalukuyang pera? Nagagawa bang makahingi ng mga nagbabayad ng buwis ng higit pang pera kapag nauubusan sila? Alam namin ang sagot. Hinihikayat namin kayong mag-isip nang mabuti bago magbigay sa mga pulitiko ng blangkong tsekeng nagkakahalaga ng $2.5 MILYON KADA TAON - at iyon ay para lamang sa simula, dahil sa awtomatikong pagtataas na 2% taun-taon. At walang petsa ng katapusan, kaya ang mga henerasyong hindi pa ipinapanganak ay magbabayad sa buwis na ito. Nagbabayad na ang mga residente ng mga pinakamataas na buwis ng estado sa kita at pinakamataas na buwis ng estado sa pagbebenta sa Estados Unidos. Permanenteng gagawing mas mahal ng Panukala Y ang pagpapanatili sa inyong tahanan, kahit na kapag mahina ang ekonomiya. Bumoto ng Hindi sa Panukala Y! TONY KRVARIC Chairman, Republican Party ng County ng San Diego PR-19K0-Y-4-FIL SD General 2020-385
ARGUMENTONG LABAN SA PANUKALA Y Surprise! Isa na namang pagtataas ng buwis. Bumoto ng Hindi sa Panukala Y - isang permanenteng pagtataas ng buwis na gagawing higit na mahal ang pagmamay-ari ng tahanan sa Lakeside. Ito ay isang buwis na halos $2.5 MILYON KADA TAON NA WALANG PETSA NG KATAPUSAN! Paano may pera para sa lahat ng ibang bagay, subalit walang sapat na pera para sa pinakadahilan kung bakit nilikha ang distrito? Bumoto ng Hindi sa Panukala Y! Sa ating mga residente na nahaharap sa mataas na rekord ng pagkawala ng trabaho, hindi ngayon ang panahon upang gawing mas mahirap para sa mga pamilya na pagkasiyahin ang kinikita sa pamamagitan ng paghingi sa kanila ng milyun-milyong dolyar na pansaklolo na WALANG PETSA NG KATAPUSAN. Nagbabayad na ang mga residente ng mga pinakamataas na buwis ng estado sa kita at pinakamataas na buwis ng estado sa pagbebenta sa Estados Unidos. Permanenteng gagawing mas mahal ng Panukala Y ang pagpapanatili sa inyong tahanan, kahit na kapag mahina ang ekonomiya. Itigil na ang kalokohan. Bumoto ng Hindi sa Panukala Y! TONY KRVARIC Chairman, Republican Party ng San Diego PR-19K0-Y-5-FIL SD General 2020-386
SAGOT SA ARGUMENTONG LABAN SA PANUKALA Y Pinahahalagahan namin ang pagtugon ni G. Krvaric sa Panukala Y at sumasang-ayon na ang mga ahensya ng gobyerno ay may responsibilidad na maging masigasig sa mga dolyar na buwis ng publiko. Ang Lakeside Fire Protection District ay naging fire department ng inyong komunidad simula pa noong 1963. Nagpapatakbo kami bilang piskal na responsableng ahensya, na ipinapakita sa pamamagitan ng katotohanan na ang singil sa benepisyo ay nanatili ng 40 taon. Habang totoo na ang buwis na ito ay itataas nang kaunti ang mga gastos sa mga may-ari ng tahanan (humigit-kumulang $60 kada taon para sa mga may-ari ng tahanan), ang lahat ng pondong ito ay gagamitin upang preserbahin ang ating komunidad. Sa 40 taon, nakahanap ang LFPD ng mga paraan upang pondohan ang mga serbisyo sa komunidad na hindi ini-require noong itinatag ang kasalukuyang singil sa benepisyo. Ngunit naging imposible na ito ngayon sa bagong teknolohiya, kagamitan, at mga pampublikong responsibilidad. Upang maging malinaw, hindi tumatanggap ang LFPD mula sa mga buwis ng estado; ang kabaligtaran ang katotohanan. Ang ating ahensya ay required na ilipat taun-taon ang $2.7 milyon ng inyong dolyar na buwis mula sa ating organisasyon patungo sa estado. Ang paglipat ng buwis na ito (kilala bilang ERAF) ay ang pangunahing isyu na nagdudulot ng kakulangan sa pagpopondo na nararanasan ng Lakeside Fire Protection District. Laging ipinagmamalaki ng Lakeside Fire ang pagiging inyong fire department. Ipinagmamalaki namin ang mentalidad na 'maraming nagagawa gamit ang kaunti.' Sa kasamaang-palad, umabot na kami sa punto kung saan kailangan naming hingin sa ating komunidad na tulungan kami sa paraang kami ay tumulong sa napakarami sa inyo sa nakaraan. Salamat sa inyong konsiderasyon sa pagsuporta sa Panukala Y. JAMES BINGHAM Presidente ng Lakeside Fire Board JESSE IGLINSKI Lakeside Firefighters Assoc. GEORGE TOCKSTEIN Pribadong Mamamayan ROBERT ROBESON May-ari ng Tahanan ng. Eucal. Hills MARK T. BAKER Retiradong Fire Chief PR-19K0-Y-6-FIL SD General 2020-387
ORDINANSA BLG. 2020-002 Isang Ordinansa Ng Board Of Directors Ng Lakeside Fire Protection District Na Nagsasabatas Ng Isang Espesyal Na Buwis Upang Pondohan Ang Mga Serbisyo Sa Pagprotekta Laban sa Sunog At Mga Pangunahing Pagpapahusay Na Sasailalim Sa Pag- apruba Ng Mga Botante SAPAGKAT, ang Lakeside Fire Protection District (Distrito) ay nagbibigay ng kinakailangang serbisyong pagprotekta laban sa sunog at iba pang serbisyo sa mga miyembro ng Distrito na kinakailangan sa pangangalaga ng buhay at ari-arian; at SAPAGKAT, sa espesyal na pagpupulong ng Board of Directors noong Ika-16 ng Hunyo, 2020, nakatanggap ang Distrito ng ulat at pagsusuri sa epektong pampinansiya mula sa ekspertong kasangguni sa pinansiya na si Habib Isaac ng IB Consulting, LLC (ang "Pagsusuri sa Epektong Pampinansiya"), at pinagtibay nito ang Resolusyon Blg. 20-022, na nag-apruba sa Pagsusuri sa Epektong Pampinansiya; at tinukoy, na alinsunod sa Pagsusuri sa Epektong Pampinansiya, na hindi sapat ang mga kitang kasalukuyang magagamit ng Distrito upang tugunan ang mga gastos ng serbisyo sa ilalim ng California Health and Safety Code (HSC) seksyon 13862; at nagpasyang lumikom ng mga kita; at SAPAGKAT, inilalaan ng HSC seksyon 13910 na: "Sa tuwing matutukoy ng distrito na ang halaga ng kita na magagamit ng distrito...ay hindi sapat upang tugunan ang mga gastos ng pagbibigay ng mga serbisyo alinsunod sa Seksyon 13862, maaaring magtaas ang board ng kita alinsunod sa kabanatang ito [ng Batas ng Distrito sa Pagprotekta Laban Sa Sunog ng 1987, seksyon 13800 - 13970 ng HSC] o anumang iba pang probisyon ng batas; at SAPAGKAT, inilalaan ng HSC seksyon 13911 na: "Maaaring magpataw ang isang distrito ng espesyal na buwis alinsunod sa Artikulo 3.5 (nagsisimula sa Seksyon 50075) ng Kabanata 1 ng Bahagi 1 ng Dibisyon 1 ng Titulo 5 ng Government Code"; at SAPAGKAT, inilalaan ng Government Code seksyon 53978 na ang mga distrito ng pagprotekta laban sa sunog "ay, sa pamamagitan ng ordinansa, maaaring magtukoy at magmungkahi para pagtibayin ang isang espesyal na buwis para sa pagprotekta laban sa at pagpigil ng sunog na ibinibigay ng lokal na ahensya..., bukod sa mga buwis sa ari-arian na naaayon sa halaga, sang-ayon sa seksyong ito" at na "[a]ng naturang proposisyon ay isusumite sa mga botante... ng distrito, at magkakaroon ng bisa kapag naaprubahan ng dalawang-katlo ng mga botanteng bumoboto sa naturang proposisyon"; at SAPAGKAT, mula nang itatag ito noong 1963, isang beses pa lamang nagpasya ang Lakeside Fire Protection District na magtaas ng kita sa pamamagitan ng isang espesyal na buwis o assessment, sa pamamagitan ng Resolusyon Bg. 80-002 at Ordinansa Blg. 80-005, na nagtatakda ng standby na singil na $10.00 kada yunit ng benepisyo kada taon at inaprubahan ng mga botante noong Ika-3 ng Hunyo, 1980 at
Ordinansa Blg. 2020-002 Pahina 2 ng 11 SAPAGKAT, ang panukalang ito, kapag inaprubahan ng dalawang-katlo ng mga botanteng bumoboto sa eleksyon, ay magpapawalang-bisa sa Ordinansa Blg. 80-005 at sa kasalukuyang standby na singil na $10.00 kada yunit ng benepisyo kada taon at papalitan ang mga ito ng isang espesyal na buwis na $25.00 kada yunit ng benepisyo kada taon, para sa netong pagtaas na $15.00 kada yunit ng benepisyo kada taon na may taunang adjustment ng inflation na dalawang porsyento (2%); at SAPAGKAT, popondohan ng panukalang ito ang mga gastos upang maipagpatuloy ang pagbibigay ng mahahalagang Serbisyo sa Pagprotekta Laban sa Sunog at mga kinakailangang Pangunahing Pagpapahusay (parehong inilalarawan sa Ordinansa); at SAPAGKAT, sisiguraduhin ng panukalang ito na magiging matatag ang pananalapi ng Distrito at patuloy itong makakapagbigay ng mahahalagang serbisyo sa pagprotekta laban sa sunog; at SAPAGKAT, ang panukalang ito ay naglalaman ng matatag na sistema ng pananagutan, kabilang ang taunang independiyenteng awdit upang masiguro na maaayos na gagastusin ang lahat ng pondo; at SAPAGKAT, maaari lamang gamitin ang pondong ito para sa layunin ng lokal na Serbisyo sa Pagprotekta Laban sa Sunog at Pangunahing Pagpapahusay at hindi ito maaaring kunin sa komunidad na ito o gamitin para sa anumang iba pang layunin; at SAPAGKAT, ang espesyal na buwis na inawtorisahan ng Ordinansang ito ay inaawtorisahan ng HSC seksyon 13911 at 13913 at Government Code seksyon 50075 at 53978. Isusumite ito sa mga botante ng Distrito sa eleksyon ng Ika-3 ng Nobyembre, 2020 at magkakaroon ng bisa at maaaprubahan kapag bumoto nang pabor dito ang dalawang-katlo ng mga botanteng boboto sa panukala. NGAYON, KUNG GAYON, ITINATADHANA SA PAMAMAGITAN NITO NG LAKESIDE FIRE PROTECTION DISTRICT, ISANG PAMPUBLIKONG AHENSYA SA COUNTY NG SAN DIEGO, CALIFORNIA ANG SUMUSUNOD: SEKSYON 1. AWTORIDAD Isinasabatas ng Distrito ang Ordinansang ito alinsunod sa awtoridad na ipinagkaloob sa mga Distrito ng Pagprotekta Laban sa Sunog alinsunod sa Seksyon 13911 at 13913 ng California Health and Safety Code at Seksyon 50075 at 53978 ng Government Code ng California. SEKSYON 2. MGA PAGSASALAYSAY Ang lahat ng Pagsasalaysay na nilalaman ng Ordinansang ito ay totoo at tama at isinama rito sa pamamagitan ng pagsangguni. SEKSYON 3. MGA KAHULUGAN
Ordinansa Blg. 2020-002 Pahina 3 ng 11 Para sa mga layunin ng Ordinansang ito, ang mga sumusunod na salita ay magkakaroon ng mga kahulugang ibinibigay sa ibaba: A. Ang "Tagapangasiwa" ay nangangahulugang isang opisyal ng Distrito, o itinalaga nito, na responsable sa pagpapatupad ng mga probisyon ng Ordinansang ito. B. Ang "Assessor's Parcel Number" ay nangangahulugang ang Parcel at Parcel Number ayon sa itinalaga ng Assessor ng County ng San Diego sa equalized tax roll. C. Ang "Board" ay nangangahulugang ang Board of Directors ng Distrito. Ang "Negosyo" ay nangangahulugang anumang negosyo, proyekto, gawain, o aktibidad na nagsasangkot ng pagbibigay ng mga produkto o serbisyo, o pagkakaroon ng potensyal na gawin ito, kabilang ang mga bakanteng istruktura at non-profit na mga paggamit, ngunit hindi kasama ang mga paggamit ng mga Unimproved Parcels, Farm Parcels at Residential Use Parcels. D. Ang "Business Use Parcel" ay nangangahulugan na isang Mabubuwisang Parsela na pinaunlad para sa paggamit na bukod pa sa mga residensyal na paggamit batay sa mga kodigo ng paggamit ng County. E. Ang "Mga Pangunahing Pagpapahusay" ay nangangahulugang pagpapanatili, pag- upgrade, pagpapahusay, pagpapalit, pagkukumpuni, pagpopondo at pagtutustos sa mga istasyon at pasilidad ng bumbero na kinakailangan sa pagkakaloob ng Mga Serbisyong Pagprotekta Laban sa Sunog; pagtatamo, paglalagay ng gamit, pagpapatakbo, pagpapanatili, pagpapalit, pagkukumpuni, pagpopondo at pagtutustos sa kagamitan, materyales o aparatong panlaban sa sunog; at mga gastos, kabilang ang mga gastos sa legal, na kaakibat o kaugnay ng alinman sa mga nauuna, ng Ordinansang ito o ng mga gastos sa pangangasiwa. F. Ang "Commercial Parcel" ay nangangahulugan na isang Mabubuwisang Parsela kung saan pwedeng ilunsad ang anumang uri ng pangnegosyong aktibidad na hindi nagsasangkot ng pagmamanupaktura, pagpoproseso o produksyon ng mga produkto, o partikular na tinukoy na industriyal na paggamit, kabilang ang mga ospital, hotel, motel, parsela ng golf course na may mga pagpapahusay, mga trailer park na may mga pansamantalang istruktura, mga punerarya, musoleo, mga simbahan, mga pulungan, mga gym, silid-aklatan, paaralan, pinaunlad na mabubuwisang ari- ariang pagmamay-ari ng pamahalaan, mga pasilidad ng paradahan, garahe ng kotse, mga tangke, mga pagbebenta at serbisyong pangsasakyan, mga gusali ng opisina, medikal, dental, ospital ng hayop, shopping center, grocery at parmasya, car wash, restawran, bowling alley, teatro, mga istasyon ng radyo at telebisyon, mga bangko, kampong panlibangan, at anumang iba pang iba't ibang negosyo na hindi katumbas ng Industriyal na Negosyo, kasalukuyan mang tumatakbo ang negosyo o hindi. G. H. Ang "County" ay nangangahulugang County ng San Diego. I. Ang "Assessor ng County" o "Assessor" ay nangangahulugang ang Taga-assess ng County ng County ng San Diego.
Ordinansa Blg. 2020-002 Pahina 4 ng 11 Ang "County Assessor's parcel" ay nangangahulugang isang lote o Parsela na may itinalagang Numero ng Parsela ng Taga-assess na ginagamit ng Taga-assess ng County sa paghahanda ng tax roll. J. K. Ang "Distrito" ay nangangahulugang ang Lakeside Fire Protection District. Ang "Farm Parcel" ay nangangahulugang anumang Parsela na binubuo ng bakanteng lupa na may magagamit na irigasyon, mga pananim na may irigasyon, mga grow house, iba't ibang puno, mga baging, mga avocado, citrus, mga hayop, mga manok at iba't ibang sakahang may irigasyon batay sa mga kodigo ng paggamit ng County. L. M. Ang "Piskal na Taon" ay nangangahulugang ang panahong nagsisimula nang Ika-1 ng Hulyo at nagtatapos sa susunod na Ika-30 ng Hunyo. Ang "Mga Serbisong Pagprotekta Laban sa Sunog" ay nangangahulugang mga serbisyong pagprotekta laban sa sunog, mga serbisyong pagliligtas, mga serbisyong medikal sa panahon ng emerhensiya, mga serbisyo ng pang-emerhensiyang pagtugon sa mapanganib na materyal, mga serbisyo ng ambulansya, anumang iba pang serbisyo kaugnay ng pagprotekta sa mga buhay at ari-arian; pagbabayad ng mga suweldo at benepisyo sa mga kawaning bumbero at para sa naturang iba pang kinakailangang gastos sa pagprotekta laban sa at pagpigil sa apoy; at mga gastos na kaakibat ng alinman sa mga nauuna, kabilang ang mga gastos sa legal, mga gastos na nauugnay sa Ordinansang ito at mga gastos sa pangangasiwa. N. Ang "Industrial Parcel" ay nangangahulugang Mabubuwisang Parsela kung saan puwedeng ilunsad ang alinman sa mga sumusunod na Negosyo: mga industriyal na parke; paghuhukay at pagmimina; mga pampublikong utilidad; mga aktibidad na nagsasangkot ng pagpapaunlad, produksyon, koleksyon, kumbersyon, pag-iimbak, pangangalaga, o transmisyon ng karbon, kuryente, gasolina, langis, singaw, tubig o mga pinagmumulan ng enerhiya na hindi saklaw ng nauuna; mga gawaing pagmamanupaktura, pagbubuo o pagpoproseso; mga gawaing pananaliksik at pagpapaunlad; mga paliparan; mga pasilidad ng transportasyon; mga pasilidad ng pag-iimbak, pagpapadala, pagtanggap, bodega at distribusyon; at mga pasilidad na direktang magkaugnay, magkaakibat o nakapailalim sa nauuna. O. Ang "Multi-family Parcel" ay nangangahulugang anumang Residential Use Parcel na pinaunlad ng isang istruktura o mga istruktura na sa kabuuan ay binubuo ng mahigit dalawang yunit ng tirahan sa isang patayo o pahalang na kaayusan sa isang lote o site ng gusali, kabilang ang mga apartment, mga mobile home, mga minanupakturang tahanan sa mga mobile home park, mga trailer park na may mga permanente o bahagyang permanenteng istruktura, mga dormitoryo, mga bakasyunan at anumang iba pang Yunit ng Tirahan na hindi binubuo ng mga Yunit ng Tirahang matatagpuan sa isang Single-family Parcel. P. Ang "Parsela" ay nangangahulugang anumang parsela ng Taga-assess ng County sa Distrito batay sa equalized tax roll ng County magmula sa Ika-1 ng Enero ng bawat Piskal na Taon. Q.
Ordinansa Blg. 2020-002 Pahina 5 ng 11 Ang "Residential Use Parcel" ay nangangahulugang isang Mabubuwisang Parsela na may isa o higit pang Yunit ng Tirahan na pinaunlad para sa mga residensyal na paggamit batay sa mga kodigo ng paggamit ng County. R. Ang "Single-family Parcel" ay nangangahulugang anumang Residential Use Parcel na pinaunlad ng isang istruktura o mga istruktura na naglalaman ng kabuuang isa o dalawang yunit ng tirahan, kabilang ang mga single family residence, mga condominium, mga co-op, mga duplex, mga double, mga townhouse, mga minanupakturang bahay sa labas ng mga mobile home park, at anumang dagdag na istruktura o dagdag na yunit ng tirahan, na ginamit o nilalayong gamitin para tirhan ng mga tao, para sa layunin ng paninirahan, pagtulog, pagluluto o pagkain, o anumang kumbinasyon nito o anumang Residential Use Parcel na naglalaman ng pagpapaunald na matatagpuan sa isang single family residential zone. S. T. Ang "Espesyal na buwis" ay nangangahulugang ang espesyal na buwis na inawtorisahan at ipinataw ng Ordinansang ito. U. Ang "Mabubuwisang Parsela" ay nangangahulugang anumang Parsela na Walang Eksempsyon sa Pagbubuwis. Ang "Parselang May Eksempsyon sa Pagbubuwis" ay nangangahulugang anumang parsela na may eksempsyon sa pagpapataw ng pangkalahatang buwis sa ari-arian na ayon sa halaga sa ilalim ng batas ng California. V. Ang "Unimproved Parcel" ay nangangahulugang isang Mabubuwisang Parsela na hindi naglalaman ng pinaunlad na lawak sa kuwadrado talampakan na ipinakikita sa equalized tax roll ng County magmula sa Ika-1 ng Enero ng bawat Piskal na Taon, kabilang ang, ngunit hindi limitado sa, bakanteng lupa na may anumang paggamit, agrikultural na preserve, walang irigasyong lupaing sakahan, mga Parsela ng golf course na walang istruktura (hal. mga damuhan at daanan) at mga sementeryo batay sa mga kodigo ng paggamit ng County, ngunit hindi kasama ang mga Farm Parcels. W. Ang "Yunit ng Tirahan" ay nangangahulugang isang Mabubuwisang Parsela, isang istruktura o ang bahagi ng isang istruktura na ginagamit bilang tahanan, tirahan, o tulugan ng isang taong nagpapanatili ng isang household o ng dalawa o higit pang tao na nagpapanatili ng parehong household. X. SEKSYON 4. BUWIS NA IPINAWALANG-BISA; BUWIS NA IPINATAW Ang Ordinansa Blhg. 80-005, na nagpataw ng kasalukuyang mga standby na singil na $10.00 kada yunit ng benepisyo kada taon, ay ipinawawalang-bisa sa pamamagitan nito, at pinapalitan ng taunang espesyal na buwis sa antas na itinakda sa Seksyon 5, na magkakaroon ng bisa sa epektibong petsa ng bisa ng Ordinansang ito gaya ng nakatakda sa Seksyon 17. A. B. Ipinapataw, sa pamamagitan nito, ang taunang espesyal na buwis sa antas na nakatakda sa Seksyon 5, sa bawat Mabubuwisang Parsela sa loob ng Distrito.
Ordinansa Blg. 2020-002 Pahina 6 ng 11 C. Ang espesyal na buwis ay magiging katumbas ng utang na dapat bayaran ng may- ari ng bawat Parsela sa Distrito. Ang espesyal na buwis ay ipapataw at kokolektahin sa bawat Parsela sa loob ng Distrito, para kung saan ay nakakatanggap ang may-ari ng hiwalay na singil sa buwis sa ari-arian na ayon sa halaga. D. E. Ang mga Parselang May Eksempsyon sa Buwis ay mayroon eksempsyon sa anumang pananagutan sa espesyal na buwis. SEKSYON 5. MGA ANTAS NG BUWIS A. Ang antas ng espesyal na buwis para sa bawat uri ng Mabubuwisang Parsela ay $25 kada yunit ng benepisyo kada taon tulad ng ipinahahayag sa ibaba. Unimproved Parcel Farm Parcel Single-family Parcel Multi-family Parcel Commercial Parcel Industrial Parcel 2 yunit ng benepisyo kada akre 4 na yunit ng benepisyo kada Parsela 4 na yunit ng benepisyo kada Yunit ng Tirahan 3 yunit ng benepisyo kada Yunit ng Tirahan (kabilang ang mga mobile home) 10 yunit ng benepisyo kada Negosyo 20 yunit ng benepisyo kada Negosyo Pagkatapos ng unang taon na maipataw ang espesyal na buwis, upang mapanatiling pareho ang buwis sa bawat Mabubuwisang Parsela sa mga dolyar ng unang taon para sa bawat taon, awtomatikong i-aadjust ang mga antas ng buwis na nakalista sa talahanayang nasa itaas taun- taon nang dalawang porsyento (2%) para sa unang tatlong taon. Pagkatapos noon, ang noo'y kasalukyang antas ng buwis ay awtomatikong i-aadjust taun-taon nang dalawang porsyento (2%) o sa pagbabago sa halaga ng pamumuhay alinsunod sa Artikulo XIIIB ng Konstitusyon ng California, alinman ang mas mababa. Kapalit ng awtomatikong pag-aadjust taun-taon sa mga antas ng buwis, ang Board of Directors ng Distrito ay maaaring, sa alinmang taon, sa pamamagitan ng resolusyon, i-aadjust ang noo'y kasalukuyang antas nang isang halagang mas mababa sa dalawang porsyento (2%) at sa kondisyon na hindi ito lalampas sa pagbabago sa halaga ng pamumuhay. B. Kung ang isang Mabubuwisang Parsela ay may pinaghalong paggamit, ang antas ng buwis ay ang antas para sa kodigo ng pangunahing paggamit kung ang kodigo ng pangunahing paggamit ay para sa Mga Unimproved Parcels at Farm Parcels. Para sa anumang iba pang Mabubuwisang Parsela na may pinaghalong paggamit, ang antas ng buwis ay ang antas para sa bawat paggamit ng Parsela. C. Ang assessment roll data ng Taga-assess ng Buwis ng County magmula sa Ika-1 ng Enero ng bawat taon at mga rekord ng Distrito ay gagamitin upang matukoy ang aktwal na paggamit ng bawat Parsela ng tunay na ari-arian para sa layunin ng pagtutukoy ng halaga ng espesyal na buwis para sa bawat Parsela. D.
Ordinansa Blg. 2020-002 Pahina 7 ng 11 SEKSYON 6. PANGONGOLEKTA NG BUWIS Maaaring kolektahin ang espesyal na buwis sa parehong paraan na kinokolekta ang karaniwang buwis na ayon sa halaga, at kung kokolektahin sa ganoong paraan, ay magkakaroon ng parehong lien priority at sasailalim sa parehong mga multa at parehong proseso at pagbebenta sa kaso ng pagkadelingkwente tulad ng itinatadhana sa mga buwis na ayon sa halaga na kinokolekta ng County ng San Diego. Maaaring magkaloob ang Board of Directors ng Distrito ng iba pang mga alternatibong pamamaraan ng pangongolekta ng espesyal na buwis sa pamamagitan ng resolusyon. SEKSYON 7. PANGONGOLEKTA NG HINDI NABAYARANG BUWIS Ang halaga ng espesyal na buwis, anumang multa, at anumang interes na ipinapataw sa ilalim ng mga probisyon ng Ordinansang ito ay ituturing na isang utang na dapat bayaran sa Distrito. Sinumang tao na may utang na pera sa Distrito sa ilalim ng mga probisyon ng Ordinansang ito ay personal na mananagot sa isang aksyong isasagawa sa ngalan ng Distrito, sa opsyon nito, para sa pagbawi ng naturang halaga. SEKSYON 8. PAGGAMIT NG KITA SA BUWIS Ang kita mula sa espesyal na buwis, kabilang ang mga multa at interes doon, ay gagamitin para sa Mga Serbisyo sa Pagpigil sa Sunog at Mga Pangunahing Pagpapaunlad, na may hindi bababa sa limampung porsyento (50%) ng naturang kita matapos ang pagbabayad ng mga gastos alinsunod sa Seksyon 8B na mamarkahan para sa at ilalaan sa Mga Pangunahing Pagpapaunlad sa bawat Piskal na Taon. A. Sa pagpapasya ng Board of Directors ng Distrito, maaari ring gamitin ang mga kita mula sa espesyal na buwis, kabilang ang mga multa at interes doon, upang bayaran ang mga gastos sa paglulunsad ng isang eleksyon para makuha ang pag-apruba ng botante sa Ordinansang ito, ang mga gastos sa pagpapatupad ng espesyal na buwis na ito, at ang mga gastos sa pagtatanggol sa espesyal na buwis at sa Ordinansang ito, kabilang ang mga bayad sa abogado at mga kaugnay na gastos. B. SEKSYON 9. PANANAGUTAN Alinsunod sa mga nirerequire ng Seksyon 50075.1 at 50075.3 ng Government Code ng California, ang mga sumusunod na hakbang sa pananagutan, bukod sa iba pa, ay ipatutupad sa espesyal na buwis: Dapat lumikha ng isang hiwalay at espesyal na account, na tatawagin bilang Pondo sa Buwis para sa Pagprotekta Laban sa Sunog, kung saan dapat ideposito ang mga kikitain ng espesyal na buwis, kabilang ang mga multa at interes na matatamo sa mga naturang kita. A. Ang mga partikular na layunin ng espesyal na buwis ay para sa pagpopondo sa Mga Serbsiyong Pagprotekta Laban sa Sunog (na inilarawan sa Seksyon 1) at Mga Pangunahing Pagpapaunlad (na inilarawan sa Seksyon 1) at para sa kaugnay na eleksyon, pagpapatupad, at mga B.
Ordinansa Blg. 2020-002 Pahina 8 ng 11 legal na bayarin tulad ng nakatakda sa Seksyon 8. Ang mga kikitain ng espesyal na buwis ay gagamitin lamang sa mga partikular na layuning iyon. Taun-taong maghahanda at magsusumite ang Tagapangasiwa sa Board of Directors ng Distrito ng isang ulat kaugnay ng nakolekta at ginastang pondo ng espesyal na buwis, gayundin ng anumang iba pang impormasyong hinihingi ng seksyon 50075.1 at 50075.3 ng Government Code. C. SEKSYON 10. INTERPRETASYON, PAGPAPATUPAD, AT PAG-APELA SA PORMULA AT MGA PAMAMARAAN NG ESPESYAL NA BUWIS Sinumang nagbabayad ng buwis na sa kanyang palagay ay mali ang halaga ng espesyal na buwis na itinalaga sa isang Parsela ay maaaring magsumite ng pabatid sa Tagapangasiwa, na inaapela ang pagpapataw ng espesyal na buwis. Tapos, agad na sisiyasatin ng Tagapangasiwa ang apela, at kung kinakailangan, ay makikipagkita ito sa aplikante. Kapag napatunayan ng Tagapangasiwa na ang espesyal na buwis na ipinataw sa Parsela ng aplikante ay dapat ibahin o baguhin, itatama ang ipinapataw na espesyal na buwis at, kung naaangkop sa anumang kaso, ibibigay ang isang kredito o isasauli ang kanyang ibinayad. Dapat maisumite ang apela nang hindi lalampas nang isang taon pagkatapos na mabayaran ang espesyal na buwis na tinutunggali. Maaaring magkaloob ang Board of Directors ng Distrito ng iba pang alternatibong proseso o pamamaraan ng pag-apela sa pamamagitan ng resolusyon o ordinansa. A. Maaaring magsagawa ng mga interpretasyon ang Distrito, sa pamamagitan ng resolusyon o ordinansa ng Board, para sa layunin ng paglilinaw ng anumang kalabuan o kawalan ng linaw kaugnay ng antas ng espesyal na buwis, sa klasipikasyon ng mga ari-arian, pagtutukoy ng mga paggamit, o anumang depinisyon naaangkop sa espesyal na buwis, nang walang pag- apruba ng mga botante. B. Nang wala ang pag-apruba ng Board, maaaring gumawa ang Tagapangasiwa ng maliliit at hindi makabuluhang administratibo at teknikal na interpretasyon ng mga probisyon ng Ordinansang ito para sa layunin ng kahusayan sa pangangasiwa o kaginhawahan o upang tumugon sa isang bagong naaangkop na pederal, pang-estado, o lokal na batas, hangga't ang anumang interpretasyon ay hindi makabuluhang nakakaapekto sa antas at paraan ng pangongolekta ng espesyal na buwis. C. SEKSYON 11. MGA PAGBABAGO Maaari lamang baguhin ang Ordinansang ito sa pamamagitan ng boto ng mamamayan kapag ang pagbabago ay magreresulta sa pagpapataw, pagpapalawig, o pagtataas ng espesyal na buwis sa paraang hindi inaawtorisahan ng Ordinansang ito ayon sa orihinal na inaprubahan ng mga botante, o kapag ang pagbabago ay makabuluhang makakapagpabago sa mga layunin ng espesyal na buwis. Maaaring magsabatas ang Board of Directors ng Distrito ng iba pang pagbabago, kabilang ang, ngunit hindi limitado sa, mga pagbabagong kinakailangan upang ipatupad o pangasiwaan ang espesyal na buwis.
Ordinansa Blg. 2020-002 Pahina 9 ng 11 SEKSYON 12. PAGKAWALA NG BISA NG BUWIS Ang awtoridad para ipataw ang espesyal na buwis ay mananatiling may bisa maliban kung pagtibayin at aprubahan ng mga botante ang isang ordinansa sa hinaharap na magpapawalang-bisa ng espesyal na buwis o magtatakda ng petsa ng pagtatapos ng awtoridad para ipataw ang espesyal na buwis. SEKSYON 13. ADJUSTMENT NG LIMITASYON SA PAGLALAAN Alinsunod sa Artikulo XIIIB ng Konstitusyon ng California, ang limitasyon sa paglalaan para sa Distrito ay itinataas, sa pamamagitan nito, ayon sa pinagsamang kabuuan na inawtorisahang ipataw ng espesyal na buwis na ito para sa piskal na taon 2021-22 at sa bawat taon pagkatapos noon. SEKSYON 14. PAGLALATHALA NG ORDINANSA Ilalathala ang isang buod ng Ordinansang ito at ipapaskil ang isang sertipikadong kopya ng buong teksto ng Ordinansang ito sa tanggapan ng Klerk ng Board ng Distrito nang hindi bababa sa limang (5) araw bago ang pagpupulong ng Board of Directors kung kailan pagtitibayin ito. A. Ilalathala ang isang buod ng Ordinansang ito sa loob ng labinlimang (15) araw matapos ang pagpapatibay, kasama ng mga pangalan ng Board of Directors na bumoboto para sa o laban sa pareho, sa isang diyaryong may pangkalahatang sirkulasyon sa County. B. SEKSYON 15. PAGSUNOD SA BATAS SA KALIDAD NG KAPALIGIRAN NG CALIFORNIA Ang Ordinansang ito ay may eksempsyon sa Batas sa Kalidad ng Kapaligiran ng California (Kodigo ng Mga Pampublikong Kayamanan §§ 21000 et seq., "CEQA," at 14 Kodigo ng Cal. Reg. §§ 15000 et seq., "Mga Patnubay ng CEQA"). Ang espesyal na buwis na inawtorisahan ng Ordinansang ito ay isang espesyal na buwis na maaari lamang gamitin upang pondohan ang mga proyekto, pasilidad, at serbisyong inilarawan sa Ordinansa, ngunit hindi nito inaaprubahan ang alinman sa inilarawang proyekto o serbisyo. Dahil dito, sa ilalim ng Mga Patnubay ng CEQA seksyon 15378(b)(4), ang espesyal na buwis ay hindi isang proyekto na nakapaloob sa kahulugan ng CEQA dahil lumilikha ito ng mekanismo ng pagpopondo ng pamahalaan na hindi nagsasangkot ng anumang pangangako ng anumang partikular na proyekto o serbisyo na maaaring magresulta sa isang potensyal na makabuluhang pisikal na epekto sa kapaligiran. Kapag ang kita mula sa buwis ay ginamit para sa isang layunin na magkakaroon ng naturang epekto, isasagawa ng Distrito ang iniaatas na pagsusuri ng CEQA para sa partikular na proyekto o serbisyong iyon sa lalong madaling panahon bago ang pag-apruba alinsunod sa Mga Patnubay ng CEQA Seksyon 15004 at 15352. Kung gayon, sang-ayon sa Mga Patnubay ng CEQA Seksyon 15060, hindi kinakailangan ang pagsusuri ng Ordinansa sa ilalim ng CEQA. Bago ang pagsisimula ng anumang proyekto o serbisyong pinopondohan ng espesyal na buwis, anumang kinakailangang pangkapaligirang pagsusuri na iniaatas ng CEQA ay dapat makumpleto.
Ordinansa Blg. 2020-002 Pahina 10 ng 11 SEKSYON 16. SEVERABILITY Kapag may alinmang probisyon ng Ordinansang ito na ipinagpalagay ng anumang korte o anumang pederal o pang-estadong ahensya na may karampatang hurisdiksyon, na hindi balido dahil sumasalungat ito sa alinmang pederal o pang-estadong batas, panuntunan o regulasyon ngayon o pagkatapos nito na may bisa, o ipinagpalagay ng naturang korte o ahensya na dapat baguhin sa anumang paraan upang makasunod sa mga nirerequire ng anumang naturang batas, panuntunan o regulasyon, ang naturang probisyon ay ituturing na hiwalay, natatangi, at independiyenteng bahagi ng ordinansang ito, at ang naturang pagpapalagay ay hindi makakaapekto sa pagiging balido at kakayahang maipatupad ng lahat ng iba pang probisyon dito. Sa kaganapan na ang naturang batas, panuntunan o regulasyon ay kasunod na pinawalang-bisa, binawi, binago o sa ibang paraan ay iniba, sa paraang ang probisyon nito na nauna nang itinuring na hindi balido o binago ay hindi na sumasalungat sa naturang batas, panuntunan o regulasyon, ang naturang probisyon ay sa gayon, magkakaroon ulit ng buong puwersa at bisa at pagkatapos noon ay magiging permanente. Kapag ang alinmang seksyon, subseksyon, parirala, sugnay, pangungusap, o salita sa Ordinansang ito ay, sa anumang dahilan, ipinagpalagay na hindi balido o labag sa batas ng isang korteng may karampatang hurisdiksyon, hindi nito mapapawalan ng bisa ang natitirang bahagi ng Ordinansang ito kundi malilimita sa artikulo, seksyon, subseksyon, subdibisyon, sugnay, pangungusap o salita na ipinagpalagay na hindi balido o labag sa saligang batas. Sa kabila ng nauuna, kung, sa anumang dahilan ay, ipinagpalagay na hindi balido o labag sa batas ang pagpapataw ng espesyal na batas, ang naturang pagtutukoy ng pagiging hindi balido o labag sa saligang batas ay magpapawalang-bisa rin sa pagpapawalang-bisa ng Ordinansa Blg. 80-005 at ang Ordinansa Blg. 80-005 ay ituturing na mananatiling may buong puwersa at bisa. SEKSYON 17. PETSA NG PAGPAPATIBAY AT EPEKTIBONG PETSA Ang Ordinansang ito, kabilang ang pagpapawalang-bisa ng Ordinansa Blg. 80-005, ay ituturing na pinagtibay sa petsa ng pagdedeklara ng boto sa eleksyon ng Ika-3 ng Nobyembre, 2020 at magkakaroon ng bisa 10 araw pagkatapos nito. Ang naunang Ordinansa ay binasa at ipinakilala sa isang regular na pulong ng Board of Directors ng Distrito ng Lakeside Fire Protection District, County ng San Diego, Estado ng California, noong ika-23 araw ng Hunyo, 2020 at iniutos na pasadong i-print sa pamamagitan ng sumusunod na boto, sa partikular: MGA OO: MGA HINDI: MGA TUMANGGI: HINDI DUMALO: Jim Bingham Pangulo ng Board Janise Bocskovits Klerk ng Board
Ordinansa Blg. 2020-002 Pahina 11 ng 11 IPINASA AT PINAGTIBAY na sasailalim sa pag-apruba ng botante sa eleksyon ng Ika- 3 ng Nobyembre, 2020 sa isang regular na pulong ng Board of Directors ng Lakeside Fire Protection District, County ng San Diego, Estado ng California, noong ika-14 na araw ng Hulyo, 2020 sa pamagitan ng sumusunod na boto, sa partikular: MGA OO: MGA HINDI: MGA TUMANGGI: HINDI DUMALO: Jim Bingham Pangulo ng Board Janise Bocskovits Klerk ng Board